《承契兄昨过我于永丰山间今又相遇于鄱阳以暇》
宋代·赵蕃

君为日边行，过我迂道里。
我有江上役，值君亦行李。
谁云动参商，邂逅乃如此。
似非人力为，定是天所使。
古云昔道场，门枕东湖水。
相从及休日，趋去不停轨。
参禅固未暇，作诗实先议。
要问戴叔伦，当年卜居意。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。